
108 DR.30.10.2008 
 

Port Klang Free Trade Zone tetapi akhirnya mereka terpaksa meninggalkan negara ini 
kerana sekali lagi salah guna kuasa dan rasuah yang berleluasa.  Saya pernah bertemu 
dengan seorang pedagang tempatan Malaysia... 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Gombak, itu sudah berucap Yang Berhormat. 

Tuan Mohamed Azmin bin Ali [Gombak]:  Saya hendak rumuskan. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat, ini bukan masa berucap, Yang Berhormat.  Ini persoalan kepada menteri.  Saya 
tahu Yang Berhormat pandai berucap tetapi tidak pandai bertanya. 

Tuan Mohamed Azmin bin Ali [Gombak]: Baik, sekarang saya hendak bertanya. 
Yang Berhormat Menteri nyatakan tadi dalam jawapannya bahawa pedagang-pedagang 
tempatan meninggalkan Malaysia ini atas prinsip cross border investment dan ianya satu 
perkara yang positif.  Saya telah bertemu dengan pedagang tempatan yang terkenal 
Malaysia di Hong Kong, keengganan beliau untuk kembali semula ke Malaysia kerana 
baginya sistem pendidikan negara kita tidak boleh melahirkan graduan yang boleh 
meningkatkan produktiviti negara.  Jadi, bolehkah Yang Berhormat Menteri memberikan 
penjelasan, sementara cross border investment ini positif, tetapi ada juga unsur-unsur yang 
menyebabkan mereka meninggalkan tanah air?  Terima kasih. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Menteri, hendak bagi peluang kepada Yang Berhormat Rasah? 

Tuan Loke Siew Fook [Rasah]:  Saya tanya soalan sahaja.   

Tan Sri Haji Muhyiddin bin Haji Mohd. Yassin:  Ya. 

Tuan Loke Siew Fook [Rasah]:  Terima kasih Tuan Yang di-Pertua, terima kasih 
Yang Berhormat Menteri.  Tadi Yang Berhormat Menteri membuat kenyataan bahawa 
negara kita sekarang tidak lagi terlalu bergantung kepada Amerika Syarikat dan kerana kita 
telah mempelbagaikan negara dagang.  Kita ada berdagang dengan banyak negara lain.  
Persoalan saya ialah memandangkan begitu dan juga keadaan ekonomi di Amerika 
Syarikat sekarang, adakah kementerian telah membekukan perundingan FTA dengan 
Amerika Syarikat kerana further trade liberalization tidak semestinya akan memberikan 
kebaikan yang lebih kepada negara kita.  Jadi, apakah kedudukan FTA dengan Amerika 
Syarikat sekarang ini?   

Tan Sri Haji Muhyiddin bin Haji Mohd. Yassin:  Tuan Yang di-Pertua, saya 
hendak sebutkan di sini pertamanya, dasar Kerajaan Pusat tentang soal pelaburan dan 
hubung kait kita dengan kerajaan-kerajaan negeri yang sekarang ini tidak dipimpin oleh 
Barisan Nasional, Pakatan Rakyat sebagai contoh.  Satu kenyataan yang saya sebutkan di 
peringkat awal sekali sewaktu saya mengambil alih kementerian ini ialah bahawa dari segi 
soal pelaburan asing sama ada kerajaan negeri itu dipimpin oleh Barisan Nasional ataupun 
bukan Barisan Nasional, dasar kita adalah sama, layanan kita adalah adil.  Kita tidak 
mengatakan jangan pergi ke negeri Perak ataupun jangan pergi ke Selangor, jauh sekali 
daripada kata jangan pergi ke negeri Kelantan.  Itu tidak pernah kita bangkitkan. 

Kalau kita buat begitu, kita akan bagi satu isyarat yang tidak betul dan saya fikir itu 
satu perkara yang tidak akan kita lakukan kerana kita mahu supaya mereka memilih 
Malaysia.  Di mana mereka hendak meletakkan projek mereka, kilang mereka hendak 
ditempatkan di mana sahaja, di utara, di selatan, di timur atau barat, itu adalah hak bagi 
pelabur.  Jadi kalau Yang Berhormat Pasir Mas tadi mengatakan apakah ada sekatan 
daripada pihak MIDA, kita tidak mahu pelaburan masuk ke negeri Kelantan, itu tidak betul, 
Yang Berhormat.   Mungkin disebabkan oleh masalah di Kelantan sendiri kerana tidak ada 
inisiatif dibuat oleh pihak kerajaan negeri.  Pergi ke mana-mana pelaburan tidak pernah 
buat.  Dia harapkan pelabur masuk mencurah-curah ke Kelantan, ini tidak boleh berlaku.   

Lagipun tidak jelas apakah dasar sebenarnya sama ada hendak menggalakkan 
pelaburan luar negara ataupun tidak.  Ini tidak dilakukan.  Jadi tidaklah boleh disalahkan 
Kerajaan Pusat kalau tidak ada pelabur berminat ke negeri Kelantan walaupun Kelantan itu 
mengamalkan dasar katanya Islamickah, apakah, sepatutnya membuka ruang untuk 
perniagaan tetapi kerana tidak ada usaha.  Kalau tidak ada usaha, siapa yang hendak pergi 



Port Klang Free Trade Zone tetapi akhirnya mereka terpaksa meninggalkan negara ini kerana sekali lagi salah guna kuasa dan rasuah yang berleluasa. Saya pernah bertemu dengan seorang pedagang tempatan Malaysia... Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Gombak, itu sudah berucap Yang Berhormat. Tuan Mohamed Azmin bin Ali [Gombak]: Saya hendak rumuskan. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, ini bukan masa berucap, Yang Berhormat. Ini persoalan kepada menteri. Saya tahu Yang Berhormat pandai berucap tetapi tidak pandai bertanya. Tuan Mohamed Azmin bin Ali [Gombak]: Baik, sekarang saya hendak bertanya. Yang Berhormat Menteri nyatakan tadi dalam jawapannya bahawa pedagang-pedagang tempatan meninggalkan Malaysia ini atas prinsip cross border investment dan ianya satu perkara yang positif. Saya telah bertemu dengan pedagang tempatan yang terkenal Malaysia di Hong Kong, keengganan beliau untuk kembali semula ke Malaysia kerana baginya sistem pendidikan negara kita tidak boleh melahirkan graduan yang boleh meningkatkan produktiviti negara. Jadi, bolehkah Yang Berhormat Menteri memberikan penjelasan, sementara cross border investment ini positif, tetapi ada juga unsur-unsur yang menyebabkan mereka meninggalkan tanah air? Terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Menteri, hendak bagi peluang kepada Yang Berhormat Rasah?. Tuan Loke Siew Fook [Rasah]: Saya tanya soalan sahaja. Tan Sri Haji Muhyiddin bin Haji Mohd. Yassin: Ya. Tuan Loke Siew Fook [Rasah]: Terima kasih Tuan Yang di-Pertua, terima kasih Yang Berhormat Menteri. Tadi Yang Berhormat Menteri membuat kenyataan bahawa negara kita sekarang tidak lagi terlalu bergantung kepada Amerika Syarikat dan kerana kita telah mempelbagaikan negara dagang. Kita ada berdagang dengan banyak negara lain. Persoalan saya ialah memandangkan begitu dan juga keadaan ekonomi di Amerika Syarikat sekarang, adakah kementerian telah membekukan perundingan FTA dengan Amerika Syarikat kerana further trade liberalization tidak semestinya akan memberikan kebaikan yang lebih kepada negara kita. Jadi, apakah kedudukan FTA dengan Amerika Syarikat sekarang ini?. Tan Sri Haji Muhyiddin bin Haji Mohd. Yassin: Tuan Yang di-Pertua, saya hendak sebutkan di sini pertamanya, dasar Kerajaan Pusat tentang soal pelaburan dan hubung kait kita dengan kerajaan-kerajaan negeri yang sekarang ini tidak dipimpin oleh Barisan Nasional, Pakatan Rakyat sebagai contoh. Satu kenyataan yang saya sebutkan di peringkat awal sekali sewaktu saya mengambil alih kementerian ini ialah bahawa dari segi soal pelaburan asing sama ada kerajaan negeri itu dipimpin oleh Barisan Nasional ataupun bukan Barisan Nasional, dasar kita adalah sama, layanan kita adalah adil. Kita tidak mengatakan jangan pergi ke negeri Perak ataupun jangan pergi ke Selangor, jauh sekali daripada kata jangan pergi ke negeri Kelantan. Itu tidak pernah kita bangkitkan. Kalau kita buat begitu, kita akan bagi satu isyarat yang tidak betul dan saya fikir itu satu perkara yang tidak akan kita lakukan kerana kita mahu supaya mereka memilih Malaysia. Di mana mereka hendak meletakkan projek mereka, kilang mereka hendak ditempatkan di mana sahaja, di utara, di selatan, di timur atau barat, itu adalah hak bagi pelabur. Jadi kalau Yang Berhormat Pasir Mas tadi mengatakan apakah ada sekatan daripada pihak MIDA, kita tidak mahu pelaburan masuk ke negeri Kelantan, itu tidak betul, Yang Berhormat. Mungkin disebabkan oleh masalah di Kelantan sendiri kerana tidak ada inisiatif dibuat oleh pihak kerajaan negeri. Pergi ke mana-mana pelaburan tidak pernah buat. Dia harapkan pelabur masuk mencurah-curah ke Kelantan, ini tidak boleh berlaku. Lagipun tidak jelas apakah dasar sebenarnya sama ada hendak menggalakkan pelaburan luar negara ataupun tidak. Ini tidak dilakukan. Jadi tidaklah boleh disalahkan Kerajaan Pusat kalau tidak ada pelabur berminat ke negeri Kelantan walaupun Kelantan itu mengamalkan dasar katanya Islamickah, apakah, sepatutnya membuka ruang untuk perniagaan tetapi kerana tidak ada usaha. Kalau tidak ada usaha, siapa yang hendak pergi.